בס"ד

מכללת אורות ישראל

קמפוס רחובות

החוג לתקשורת

**תקשורת רב תרבותית במדינה יהודית דמוקרטית**

מספר קורס: 40700030

תשפ"ב

מרצה: ד"ר יוסי לונדין, londiny@orot.ac.il , 0526071630

**מטרת הקורס**

התקשורת אינה פועלת מעולם בחלל ריק, הבנת התפתחותה, משמעותה, תפקידה ועתידה של התקשורת, מחייבים הכרות עם ההיסטוריה וההתפתחויות העכשוויות בחברה בה היא פועלת. במסגרת הקורס נעסוק בהתפתחויות המרכזיות בחברה הישראלית בדורות האחרונים ובהשפעתם של התפתחויות אלו על התקשורת הישראלית בעבר ובהווה.

**אופי הקורס**

בשל היות הקורס קורס מתוקשב, בכל אחת מהיחידות תובא הרצאה קצרה מלווה בהפניה לסרטונים וחומרים שונים במרשתת. היחידות ילוו במטלות שונות. ציון הקורס יורכב ממכלול הציונים על המטלות השונות

יחידה מס' 1 :עלייתם וירידתם של האחוס"לים

במסגרת השיעור נכיר את ימי ההגמוניה של תנועת העבודה הישראלית, את התפתחותו של "מיתוס הצבר", ואת משמעויותיה של תקופה זו לגבי היווצרותם של כלי התקשורת בתקופת המנדט ובראשית ימי המדינה. בהמשך היחידה נעסוק בסיבות שהביאו לשקיעתה של תנועת העבודה במהלך שנות השבעים של המאה העשרים, ובגורמים שהביאו למהפך של שנת 1977, במסגרת השיעור נתמקד בשינוי שחל במהלך שנות השישים ובעיקר לאחר מלחמת יום כיפור בתקשורת הישראלית ובתרומתו של שינוי זה למהפך של 1977.

מפגש מספר 2: מאבק האליטות

בארבעת העשורים שחלפו מאז שנת 1977 שלט בדרך כלל הימין בפוליטיקה הישראלית, אולם הוא לא הצליח להתבסס במוקדי הכח האחרים במדינה, שנותרו ברובם בידי אנשי האליטה הישנה. בשיעור נעמוד על הסיבות לתהליך זה ועל מקומה של התקשורת במאבק האליטות שהתפתח בחברה הישראלית.

מפגש מס' 3: כלי התקשורת ומערכות ישראל

הסוגייה הבטחונית, העימות בין ישראל למדינות ערב והסכסוך ישראלי פלשתינאי, עצבו אולי יותר מכל סוגייה אחרת את התפתחותה של החברה הישראלית. במפגש נעמוד על נקודות הציון המרכזיות בתולדות מערכות ישראל, ועל השפעות הגומלין בין כלי התקשורת למערכת המדינית ולאווירה הציבורית בימי המערכות השונות.

מפגש מס' 4 :התקשורת וגלי העליה

מאז הקמתה של מדינת ישראל עלו אליה כשלושה מליון יהודים. גלי העלייה הביאו רובם ככולם ברכה גדולה, אך בד בבד היו כרוכים במשברים ובאתגרים. במפגש נעמוד על גלי העלייה הגדולים ומשמעויתיהם ועל השפעתם על התקשורת הישראלית.

מפגש מס' -5:הציונות הדתית והתקשורת

הציונות הדתית עברה בשנים האחרונות תהליך המכונה "ממשגיח הכשרות לנהג הקטר", בהקשר לשאלת מעמדה בחברה הישראלית. בשיעור נעמוד על הסיבות לתהליך זה ועל משמעויותיו בהקשר התקשורתי.

מפגש 6: החברה החרדית והתקשורת

במסגרת השיעור נתוודע לשאלת הגדרתה והרכבה של החברה החרדית בישראל על גווניה השונים, ונעמוד על התפתחות המערכת התקשורתית במסגרת מגזר זה.

מפגש 7: ערביי ישראל

במפגש נעמוד על מאפייניה של החברה הערבית בישראל, עמדותיה נהגתה ואתגריה, ונעסוק בשאלת ייצוגה התקשורתי כלפי חוץ ובאמצעי התקשורת העצמאיים שלה.

מפגש 8: בין הגלובלי ללוקלי

במפגש הסיכום נעמוד על ההתפתחויות התרבותיות השונות שהתחוללו בעולם המערבי בעשורים האחרונים וביניהם מהפכת הפמיניזם, הצלחת הקפיטליזם והמתירנות, ונעמוד על השפעותיהם על התקשורת הישראלית

**ביבליוגרפיה**

1. משה ליסק, **עיונים בהיסטוריה חברתית של ישראל,** הוצאת מוסד ביאליק, תשס"ט, עמ' 157-138
2. עז אלמוג, **הצבר דיוקן,** הוצאת עם עובד, תשס"ד, עמ' 216-127
3. אניטה שפירא, "עלייתה וירידתה של תנועת העבודה הארצישראלית", **הליכה על קו האופק,** הוצאת עם עובד,תשמ"ח, עמ' 374-355
4. מרדכי נאור, **ראשית דבר, 25 השנים הראשונות של העיתון הנפוץ והמשפיע ביותר בישוב היהודי ובמדינת ישראל הצעירה,** הוצאת הקיבוץ המאוחד, תשע"ה
5. ברוך קימרלינג, **קץ שלטון האחוסלים,** הוצאת כתר, 2001, עמ' 82-9
6. ערן אלדר, **הדרך ל77, קריסתה של הגמונית מפלגות הפועלים,** הוצאת עם עובד, 2018
7. גיל סמסונוב, **הנסיכים, כיצד כבשו בני המשפחה הלוחמת את הנהגת המדינה,** הוצאת דביר תשע"ה
8. דניאל פרידמן, **הארנק והחרב, המהפכה המשפטית ושברה,**הוצאת ידיעות אחרונות, 2013
9. דן כספי, "על האליטות בתקשורת", בתוך:אליעזר בן רפאל, יצחק שטרנברג, (עורכים) **אליטות חדשות בישראל,** הוצאת מוסד ביאליק, תשס"ז, עמ' 184-156
10. .יואב גלבר, **קוממיות ונכבה,** הוצאת דביר ,תל אביב, 2004, עמ' 11-29, 162-185, 466-480
11. בני מוריס, **1948-תולדות המלחמה הערבית ישראלית הראשונה**, הוצאת עם עובד, תל אביב, 2010
12. נועם יורן, **העולם הזה,** בתוך עדי אופיר (עורך), ***חמישים לארבעים ושמונה. מומנטים ביקורתיים בתולדות מדינת ישראל*.** תל-אביב: מכון ון ליר בירושלים/ הוצאת הקיבוץ המאוחד, 1999,עמ' 147-134,.
13. זכי שלום, "המלחמה הנשכחת –מבצע קדש והשפעותיו המדיניות והאסטרטגיות" , בתוך: חגי גלון, שאול שי (עורכים) **ברעום המנועים-50 שנה למערכת סיני,** משרד הביטחון ההוצאה לאור, תל אביב, 2006, עמ' 306-279
14. מיכאל אורן, **שישה ימים של מלחמה,** הוצאת דביר, 2004, 87-19, 389-363
15. גדעון אביטל אפשטיין, **1973 הקרב על הזיכרון,** הוצאת שוקן, תל אביב, 2013, עמ' 188-201
16. יוסף דסקל,"התהוות ארגוני הטרור הפלשתינאים", בתוך: ורנה קזימירסקי (עורכת), **היבטים על טרור ומאבק בטרור**, משרד הביטחון ההוצאה לאור, תל אביב,תשס"ד, עמ' 102-94.
17. בועז גנור, "התמודדות ישראל עם אתגרי האינתיפאדה הראשונה", בתוך:מיכאל לסקר,רונן יצחק (עורכים)**אתגרים בטחוניים ומדיניים במבחן המציאות,ישראל בין העולם הערבי והזירה הבין לאומית,** הוצאת אוניברסיטת בר אילן, רמת גן,תשע"ג, עמ' 290-261 .
18. אורי בן אליעזר, **מלחמותיה החדשות של ישראל,הסבר סוציולוגי היסטורי**, הוצאת אוניברסיטת תל אביב, תל אביב, תשע"ב
19. מתי שטיינברג" דת ולאומיות במשנת החמאס", בתוך: נרי הורביץ(עורך) **דת ולאומיות במזרח התיכון,** הוצאת מרכז רבין לחקר ישראל, תל אביב, תשס"ג, עמ' 178-126
20. משה אלעד,**סוגיות הליבה בסכסוך הישראלי פלסטיני,** הוצאת פרדס, חיפה,2014
21. חנה יבלונקה, עולי אירופה ותודעת השואה,בתוך: צבי צמרת וחנה יבלונקה (עורכים) **העשור הראשון, תש"ח-תשי"ח,** הוצאת יד בן צבי, ירושלים, תשנ"ח, עמ' 56-41
22. ירון צור, העליה מארצות האיסלאם, ,בתוך: צבי צמרת וחנה יבלונקה (עורכים) **העשור הראשון, תש"ח-תשי"ח,** הוצאת יד בן צבי, ירושלים, תשנ"ח, עמ' 82-57
23. אבי פיקאר**, עולים במשורה מדיניות ישראל כלפי עלייתם של יהודי צפון אפריקה** , הוצאת אוניברסיטת בן גוריון, באר שבע, תשע"ג
24. .משה ליסק, "ארץ ישראל הראשונה וארץ ישראל השניה:תהליכים מואצים של קיטוב חברתי תרבותי בשנות החמישים" בתוך: דליה עופר (עורכת) **בין עולים ולותיקים-ישראל בעליה הגדולה 1948-1953,** הוצאת יד בן צבי,ירושלים, תשנ"ו, עמ' 20-1.
25. הרב יובל שרלו, "האליטות הדתיות לאומיות החדשות" בתוך:אליעזר בן רפאל, יצחק שטרנברג (עורכים) **אליטות חדשות בישראל,**הוצאת מוסד ביאליק, ירושלים, תשס"ז, עמ' 354-335
26. דב שוורץ, **הציונות הדתית, תולדות ופרקי אידיאולוגיה,** משרד הביטחון ההוצאה לאור, תשס"ג, עמ' 135-125
27. ידידיה שטרן (עורך) **כשהיהדות פוגשת מדינה,** הוצאת המכון הישראלי לדמוקרטיה, תשע"ה, שער שלישי
28. אינס גבל, "הציבור הדתי לאומי והתקשורת, סיפור אהבה חדש?", בתוך יאיר שלג (עורך) **ממשגיח הכשרות לנהג הקטר, הציונות הדתית והחברה הישראלית"**, הוצאת המכון הישראלי לדמוקרטיה, 2019, עמ' 290-269
29. מאיר גרוס , תרומתו של ערוץ 7 לשידור הציבורי בישראל' **. מים מדליו,** 15: 2004, עמ' 85-98.
30. בנימין בראון,"מהתבדלות פוליטית להתבצרות תרבותית :החזון איש וקביעת דרכה של היהדות החרדית בארץ ישראל" בתוך:מרדכי בר און, צבי צמרת (עורכים) **שני עברי הגשר דת ומדינה בראשית דרכה של ישראל,** הוצאת יד בן צבי, ירושלים, תשס"ב, עמ' 413-364 (
31. בנימין בראון, **מדריך לחברה החרדית אמונות וזרמים,** הוצאת עם עובד, 2017, עמ' 319-184

# **Menachem Keren-Kratz,** "westernization and Israelization within Israel’s Extreme Orthodox Haredi society" **Israel Studies Review** 31,,2,2016 pp 62-31

1. **שלמה דסקל ותהילה שוורץ־אלטשולר. תחנת הרדיו א־שמס בתפר שבין רגולציה, פוליטיקה וכלכלה**, **הוצאת המכון הישראלי לדמוקרטיה,2015,**
2. טלי רוזין, **מה זה בכלל פמיניזם,** זמורה ביתן מוציאים לאור, תל אביב, 2000, עמ' 61-303
3. יובל דרור, **עיתונות מקוונת,** הוצאת האונברסיטה הפתוחה, רעננה, 2012, עמ' 104-74